Syfilis

Syfilis er en seksuelt overførbar infeksjonssykdom som er forårsaket av bakterien Treponema pallidum.

Sykdommen er nå relativt sjelden i Norge, og smitten importeres som regel fra utlandet. I 2010 karakteriserte smittevernoverlege Tore Steen utviklingen av nye syfilistilfeller i Oslo (fordobling på 10 år) som «bekymringsfull».Bekymret over syfilisvekst i Oslo, besøkt 15. februar 2010

 Historie 
Det ble lenge antatt at syfilis kom til Europa fra «den nye verden» (Amerika) på 1500-tallet med sjøfolk som var smittet etter seksuell kontakt med den innfødte befolkningen; Professor Mary Beard: Pompeii skeletons reveal secrets of Roman family life, BBC 14. desember 2010<Ref> Spitalfields kirkegård og hungersnøden i 1258, the-past.com</ref> men skjelettene fra et tvillingpar som omkom i Pompeii under Vesuvs utbrudd i år 79, viste spor etter medfødt syfilis og må ha trengt en god del hjelp og pleie.Professor Mary Beard: Pompeii skeletons reveal secrets of Roman family life, BBC 14. desember 2010 Utgravning og analyse av de omkomne etter hungersnøden i 1258 på Spitalfields kirkegård i London, viste også skjeletter med spor etter syfilis.Spitalfields kirkegård og hungersnøden i 1258, the-past.com]</ref> Det er også funnet flere tilfeller av syfilis tilbake til 1320 i skjeletter fra Domkirkeplassen i St. Pölten i Østerrike.Nature: Syphilis widespread in Central Europe even before Columbus' voyage to America, 19.11.2015.- http://www.sciencedaily.com/releases/2015/11/151119103306.htm. 

«Knektesotten» rammet ikke minst med de omstreifende landsknekter (leiesoldater), som avbildet av Albrecht Dürer i 1496.<ref>[https://germanhistorydocs.org/en/from-the-reformations-to-the-thirty-years-war-1500-1648/syphilitic-man-ascribed-to-albrecht-duerer-1496 Albrecht Dürers syfilitiske mann, germanhistorydocs.org Sykdommen skal seinere i historien ha utviklet seg og fått et mindre aggressiv, men mer uttrukket og langvarig forløp.

Den norske Wilhelm Boeck ble i 1850-årene Norges første forsker som studerte sykdommen og publiserte flere avhandlinger.

 Stadier i sykdomsforløpet og ulike former 
Syfilis utvikler seg gjennom ulike stadier og faser. Grovt deler man sykdomsfasene inn i primær, sekundær og tertiær syfilis.

Primær syfilis starter med genitalsår som oppstår der bakteriene penetrerte huden. Dette såret kalles ofte en skjanker (latin chancre), og er indurert. Det vil si at man vil kunne kjenne en slags «skorpekant» om man klemmer forsiktig på såret mellom tommel og pekefinger. Dette gjør at syfilis av og til kalles hard sjanker til forskjell fra den sjeldnere sykdommen bløt sjanker (ulcus molle). Den primære fasen avtar etter 8–12 uker, og følges av en periode med få eller ingen symptomer (latent syfilis), før sekundær syfilis oppstår uker til måneder senere.

Sekundær syfilis preges av hudutslett av forskjellige typer, inkludert de karakteristiske lesjonene kalt condylomata lata.'' Den sekundære fasen oppstår når bakteriene når blodbanen og sprer seg rundt i kroppen. Lavgradig feber, hodepine og generell sykdomsfølelse er vanlig. Bakteriene tåler ikke høy temperatur, og av den grunn ble syfilis tidlegere forsøkt behandlet ved å infisere pasienten med malaria, noe som gir høy feber og derfor teoretisk kunne kurere syfilis.

Tertiær syfilis oppstår etter en vanligvis lang periode etter den sekundære fasen (opp til 15-20 år) med få eller ingen symptomer. Dette er ofte alvorlige, irreversible skader, som ubehandlet ofte fører til døden. Tertiær syfilis kan angripe blodårer og føre til aneurysmer og skade på hjertet, eller den kan angripe nervesystemet og føre til nevrosyfilis; den mest alvorlige formen for syfilis, ofte med store smerter og også personlighetsforandringer. Sykdommen kan også angripe øyet, som da vil få problemer med å reagere normalt på lys. Symptomet kalles Argyll Robertsons pupill etter legen som første gang beskrev det. Hos HIV-pasienter oppstår tertiær syfilis ofte raskt dersom pasienten samtidig blir infisert med syfilis. Ved langvarig sykeleie vil det oppså utstrakt nekrose både i bløtvev og skjelettet, særlig hodeskallen.

 Behandling 
Syfilis er forholdsvis enkelt å behandle i de tidlige fasene med bruk av penicillin, men om den ikke behandles vil den kunne utvikle seg til sekundær og tertiær syfilis.

 Se også 
 Sjanker
 Seksuelt overførbare infeksjoner
 Radesyke

 Referanser 

 Eksterne lenker 

 Lommelegen.no om syfilis
 Helsenett.no om syfilis 
 Hudlegekontoret om syfilis
 Folkehelseinstituttet om syfilis
 Helsebiblioteket.no «Nasjonale faglige retningslinjer for antibiotikabruk i primærhelsetjenesten»

Kategori:Seksuelt overførbare sykdommer